2022.6.17.
HU
Az Európai Unió Hivatalos Lapja
L 163/185
51. „elérhető fél” (reachable party): olyan jogalany, amely: a) vállalatazonosító kóddal (BIC) rendelkezik; b) valamely TIPS DCA-tulajdonos vagy TIPS AS technikai számlával rendelkező kapcsolódó rendszer által ekként kijelölésre került; c) valamely TIPS DCA-tulajdonos levelezője, ügyfele vagy fióktelepe vagy valamely kapcsolódó rendszer résztvevője; vagy valamely TIPS AS technikai számlával rendelkező kapcsolódó rendszer résztvevőjének levelezője, ügyfele vagy fióktelepe; és d) TIPS-en keresztül címezhető és képes átutalási megbízások benyújtására és fogadására vagy a TIPS DCA-tulajdonoson vagy a TIPS AS technikai számlával rendelkező kapcsolódó rendszeren keresztül, vagy – ha a TIPS DCA-tulajdonos vagy a TIPS AS technikai számlával rendelkező kapcsolódó rendszer ezt engedélyezte – közvetlenül; 52. „kapcsolódó rendszer valós idejű bruttó kiegyenlítésre irányuló kiegyenlítési eljárása” (RTGS AS kiegyenlítési eljárás) (real-time ancillary system settlement procedure, RTGS AS settlement procedure): AS átutalási megbízások benyújtására és kiegyenlítésére szolgáló, a kapcsolódó rendszerek általi, RTGS DCA-kon, alszámlákon és RTGS AS technikai számlákon történő kiegyenlítéshez kapcsolódó különleges előre meghatározott szolgáltatások egyike; 53. „kapcsolódó rendszer valós idejű bruttó elszámolásra szolgáló technikai számlája” (RTGS AS technikai számla) (real-time gross settlement ancillary system technical account, RTGS AS technical account): valamely kapcsolódó rendszer által vagy a kapcsolódó rendszer nevében a KB által a TARGET tagrendszerében fenntartott és valamely RTGS kiegyenlítési eljárással összefüggésben használt számla; 54. „visszahívási kérelem” (recall request): az RTGS DCA-tulajdonostól vagy a TIPS DCA-tulajdonostól származó olyan üzenet, amellyel egy kiegyenlített fizetési megbízás vagy azonnali fizetési megbízás visszatérítését kéri; 55. „szabályalapú likviditásátvezetési megbízás” (rule-based liquidity transfer order): olyan likviditásátvezetési megbízás, amelyet a következők váltanak ki: a) valamely MCA vagy RTGS DCA egyenlege átlép egy előre meghatározott alsó vagy felső határt; vagy b) nem áll rendelkezésre elegendő pénzeszköz a sorban álló sürgős fizetési megbízások, AS átutalási megbízások vagy magas prioritású fizetési megbízások fedezésére valamely RTGS DCA-n; 56. „kiegyenlítő bank számlacsoport” (settlement bank account group): RTGS DCA-k és/vagy alszámlák listája, amelyet valamely, RTGS AS kiegyenlítési eljárásokat használó kapcsolódó rendszer általi kiegyenlítés összefüggésében határoznak meg; 57. „kiegyenlítő bank” (settlement bank): olyan RTGS DCA-tulajdonos, amelynek az RTGS DCA-ját vagy alszámláját valamely kapcsolódó rendszer által az RTGS AS kiegyenlítési eljárások felhasználásával benyújtott AS átutalási megbízások kiegyenlítésére használják; 58. „felfüggesztés” (suspension): valamely résztvevő jogainak és kötelességeinek ideiglenes, a résztvevő KB-je által meghatározandó időszakra történő befagyasztása; 59. „TARGET számla” (TARGET account): valamely TARGET tagrendszerben nyitott bármely számla; 60.
„TARGET tagrendszer” (TARGET component system): a KB-k bármely olyan rendszere, amely a TARGET részét képezi; 61. „TARGET koordinátor” (TARGET coordinator): az EKB által a TARGET napi operatív irányításának biztosítására, a tevékenységek rendellenes helyzet felmerülése esetén történő irányítására és koordinálására, valamint az információk résztvevők körében történő terjesztésének koordinálására kijelölt személy; 62. „kapcsolódó rendszer TARGET azonnali fizetéskiegyenlítésre (TIPS) irányuló kiegyenlítési eljárása” (TIPS AS kiegyenlítési eljárás) (TARGET Instant Payment Settlement [TIPS] ancillary system settlement procedure, TIPS AS settlement procedure): likviditásátvezetési megbízások és azonnali fizetési megbízások benyújtására és kiegyenlítésére szolgáló, a kapcsolódó rendszerek általi, TIPS DCA-kon és TIPS AS technikai számlákon történő kiegyenlítéshez kapcsolódó előre meghatározott szolgáltatás; 63. „kapcsolódó rendszer TARGET azonnali fizetéskiegyenlítésre (TIPS) szolgáló technikai számlája” (TIPS AS technikai számla) (TARGET Instant Payment Settlement [TIPS] ancillary system technical account, TIPS AS technical account): valamely kapcsolódó rendszer által vagy a kapcsolódó rendszer nevében a KB által az azonnali fizetéseknek vagy közel azonnali fizetéseknek a kapcsolódó rendszer általi, saját könyveiben történő kiegyenlítése céljára való használatra a KB TARGET tagrendszerében fenntartott számla; 64. „TARGET kiegyenlítésmenedzser” (TARGET settlement manager): valamely eurorendszerbeli KB által a TARGET tagrendszere működésének nyomon követésére kijelölt személy; 65. „TARGET2-Securities” (T2S): azon hardverek, szoftverek és más műszakiinfrastruktúra-összetevők együttese, amelyeken keresztül az eurorendszer a szolgáltatásokat a központi értéktárak és az eurorendszerbeli KB-k számára nyújtja, és amelyek lehetővé teszik az értékpapírügyletek alapvető, semleges és határok nélküli kiegyenlítését központi banki pénzben, „szállítás fizetés ellenében” (delivery-versus-payment) alapon; 66. „TARGET műszaki üzemzavara” (technical malfunction of TARGET): az érintett TARGET tagrendszer által használt műszaki infrastruktúra és/vagy számítógépes rendszer bármely hiányossága vagy meghibásodása, vagy bármely más olyan esemény, amely lehetetlenné teszi az érintett TARGET tagrendszeren belül az átutalási megbízások ezen iránymutatás vonatkozó részeinek megfelelő végrehajtását és feldolgozásának befejezését.